صحت اور خاندانی بہبود کی وزارت
ڈاکٹر ہرش وردھن نے دہلی کے لوگوں کے ساتھ یوگا کرتے ہوئے یوگا کا بین الاقوامی دن منایا
”وزیراعظم جناب نریندر مودی جی نے عصر حاضر میں یوگا کو مقبول بنانے کیلئے بنیاد رکھی“
ملک میں کووڈ-19 سے لڑائی کے دباﺅ سے راحت کیلئے پرانایم سے راحت حاصل کریں: ڈاکٹر ہرش وردھن
بحران نے ثابت کردیا ہے کہ صحت ہی سب سے بڑی دولت ہے
18 سال سے زیادہ عمر کی تمام آبادی کو مفت ویکسین کی فراہمی کیلئے وزیراعظم کا شکریہ ادا کیا
نئی دلّی ، 21 جون / صحت اور خاندانی بہبود کے مرکزی وزیر ڈاکٹر ہرش وردھن نے آج دہلی کے کشمیری گیٹ علاقے میں مہاراجہ اگرسین پارک میں یوگا کے ساتویں بین الاقوامی دن کے موقع پر شہریوں کے ساتھ شرکت کی۔
یوگا کرتے ہوئے کم لوگوں کے ساتھ ایک دوسرے کے ساتھ فاصلہ برقرار رکھتے ہوئے انہوں نے ”تندرستی کیلئے یوگا“ کے پیغام کو عام کیا۔ یوگا کے ساتویں بین الاقوامی دن کا پیغام ملک میں جاری کووڈ-19 وبا سے مطابقت رکھتا ہے۔ یوگا نے وبا کے دوران‘ جب کہ لوگ وبا کی روک تھام کیلئے اپنے گھروں میں الگ تھلگ پڑ گئے تھے‘ دباﺅ اور ذہنی انتشار کو روکنے میں اہم رول ادا کیا ہے۔
صحت کے مرکزی وزیر اس بات کو اجاگر کیا کہ اگرچہ پچھلے سال کے مقابلے کووڈ پروٹوکول کی وجہ سے تقریبات میں کمی کی گئی ہے‘ یوگا کی اہمیت مجموعی صحت کو فروغ دینے میں اس کے رول کی وجہ سے کئی گنا بڑھ گئی ہے۔ انہوں نے 2014 میں اقوام متحدہ کے ذریعے یوگا کے بین الاقوامی دن کو ادارہ جاتی شکل دیتے ہوئے یوگا کو عالمی سطح پر مقبول بنانے میں وزیراعظم کے وسیع ویژن کیلئے ان کا شکریہ ادا کیا۔ انہوں نے کہا کہ ”وزیراعظم جناب نریندر مودی جی نے عصرحاضر میں یوگا کو مقبول بنانے کی بنیاد رکھی ہے۔
ڈاکٹر ہرش وردھن نے وضاحت کی کہ اُن کے دل میں ہمیشہ ہی یوگا کا خاص مقام کیوں رہا ہے۔ انہوں نے کہا کہ عالمی وبا نے ظاہر کردیا ہے کہ صحت ہی سب سے اہم دولت ہے۔ صحت اور کردار کی تمام افراد میں متوازی طور پر ہمت افزائی کی جانی چاہئے۔ انہوں نے کہا کہ وزیر صحت کے طور پر میں نے‘ جبکہ کووڈ-19 سے نمٹنے میں مسلسل مصروف رہتا ہوں‘ میں کام کے بوجھ سے راحت پانے کیلئے روزانہ پرانایم سے راحت حاصل کرتا ہوں اور دفتر کے بعد ایک گھنٹہ چہل قدمی کرتا ہوں۔ انہوں نے مزید کہا کہ پرانایم کے دوران لمبے لمبے سانس لینے سے مجھے ذہنی طور پر یہ یقین بھی حاصل ہوتا ہے کہ میں کووڈ سے متاثر نہیں ہوا ہوں۔
انہوں نے اس موقع پر موجود ان لوگوں کے ساتھ اپنی گہری ہمدردی کا اظہار کیا‘ جنہوں نے کووڈ-19 کی وجہ سے اپنے عزیز کھودیئے ہیں۔ انہوں نے مزید کہا کہ یوگا اور سادھنا کے علاوہ لوگوں کو کووڈ سے متعلق پروٹوکول پر سختی سے عمل کرنا چاہئے اور پچھلے سال سے ہمارے پاس ویکسین ہے اور ہمیں اس بات کی پوری کوشش کرنی چاہئے کہ ہمارے تمام اہل‘ اہل خانہ کو ٹیکہ لگوایا جائے۔ انہوں نے سبھی پر زور دیا کہ وہ اپنی صحت کا خیال رکھیں‘ ٹھیک طرح سے ماسک لگائیں‘ صابن سے اپنے ہاتھ باربار دھوئیں اور بھیڑ بھاڑ کی جگہ سے بچیں۔
ویکسین کی مہم کو ہر ایک کے لئے فراہم کرنے پر وزیراعظم کا شکریہ ادا کرتے ہوئے انہوں نے سبھی سے اپیل کی کہ وہ اپنے اہل‘ اہل خانہ اور خود کو ٹیکے لگوائیں۔ اس بات پر اطمینان کا اظہار کرتے ہوئے کہ ملک میں پہلے ہی 28 کروڑ ٹیکے لگائے جا چکے ہیں۔ انہوں نے کہا کہ پیداوار میں اضافے کی وجہ سے ہر مہینے ویکسین کی دستیابی میں مزید اضافہ ہوگا اور مستقبل قریب میں نئی ویکسین کو بھی اجازت دی جائے گی‘ جس سے ملک میں کووڈ- 19 کے خلاف ٹیکہ کاری کو تیزی سے آگے بڑھانے میں مدد ملے گی۔ ڈاکٹر ہرش وردھن نے ہر ایک کو اس بارے میں بھی خبردار کیا کہ وہ منظور شدہ کووڈ ویکسین سے متعلق افواہوں پر توجہ نہ دیں۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5734
(Visitor Counter : 116